CELEX: 22012D0041
Language: sl
Date: 2012-03-30 00:00:00
Title: Sklep Skupnega odbora EGP št. 41/2012 z dne 30. marca 2012 o spremembi Priloge II (Tehnični predpisi, standardi, preskušanje in certificiranje) k Sporazumu EGP

2.8.2012   
            
            
               SL
            
            
               Uradni list Evropske unije
            
            
               L 207/18
            
         SKLEP SKUPNEGA ODBORA EGP
   št. 41/2012
   z dne 30. marca 2012
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 7/2012 z dne 10. februarja 2012 (1).
            
         
               (2)
            
            
               Uredbo (ES) št. 79/2009 Evropskega parlamenta in Sveta z dne 14. januarja 2009 o homologaciji motornih vozil s pogonom na vodik in spremembi Direktive 2007/46/ES (2) je treba vključiti v Sporazum.
            
         
               (3)
            
            
               Uredbo (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil ter o spremembi Uredbe (ES) št. 715/2007 in Direktive 2007/46/ES ter o razveljavitvi direktiv 80/1269/EGS, 2005/55/ES in 2005/78/ES (3), kakor je bila popravljena v UL L 200, 31.7.2009, str. 52, je treba vključiti v Sporazum.
            
         
               (4)
            
            
               Uredbo Komisije (EU) št. 183/2011 z dne 22. februarja 2011 o nadomestitvi prilog IV in VI k Direktivi 2007/46/ES Evropskega parlamenta in Sveta o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (4), je treba vključiti v Sporazum.
            
         
               (5)
            
            
               Uredba (ES) št. 595/2009 z učinkom od 31. decembra 2013 razveljavlja Direktivo Sveta 80/1269/EGS (5), Direktivo 2005/55/ES Evropskega parlamenta in Sveta (6) in Direktivo Komisije 2005/78/ES (7), ki so vključene v Sporazum ter jih je zato treba v okviru Sporazuma razveljaviti z učinkom od 31. decembra 2013 –
            
         SPREJEL NASLEDNJI SKLEP:
   Člen 1
   Poglavje I Priloge II k Sporazumu se spremeni:
   
               1.
            
            
               besedilo točk 43 (Direktiva Sveta 80/1269/EGS), 45zl (Direktiva 2005/55/ES Evropskega parlamenta in Sveta) in 45zo (Direktiva Komisije 2005/78/ES) se z 31. decembrom 2013 črta;
            
         
               2.
            
            
               v točki 45zt (Uredba (ES) št. 715/2007 Evropskega parlamenta in Sveta) se doda naslednja alinea:
               
                           „—
                        
                        
                           
                              32009 R 0595: Uredba (ES) št. 595/2009 Evropskega parlamenta in Sveta z dne 18. junija 2009 (UL L 188, 18.7.2009, str. 1), kakor je bila popravljena v UL L 200, 31.7.2009, str. 52.“;
                        
                     
         
               3.
            
            
               v točki 45zx (Direktiva 2007/46/ES Evropskega parlamenta in Sveta) se dodajo naslednje alinee:
               
                           „—
                        
                        
                           
                              32009 R 0079: Uredba (ES) št. 79/2009 Evropskega parlamenta in Sveta z dne 14. januarja 2009 (UL L 35, 4.2.2009, str. 32),
                        
                     
                           —
                        
                        
                           
                              32009 R 0595: Uredba (ES) št. 595/2009 Evropskega parlamenta in Sveta z dne 18. junija 2009 (UL L 188, 18.7.2009, str. 1), kakor je bila popravljena v UL L 200, 31.7.2009, str. 52,
                        
                     
                           —
                        
                        
                           
                              32011 R 0183: Uredba Komisije (EU) št. 183/2011 z dne 22. februarja 2011 (UL L 53, 26.2.2011, str. 4).“;
                        
                     
         
               4.
            
            
               za točko 45zzi (Uredba Komisije (EU) št. 458/2011) se vstavita naslednji točki:
               
                           „45zzj.
                        
                        
                           
                              32009 R 0079: Uredba (ES) št. 79/2009 Evropskega parlamenta in Sveta z dne 14. januarja 2009 o homologaciji motornih vozil s pogonom na vodik in spremembi Direktive 2007/46/ES (UL L 35, 4.2.2009, str. 32).
                        
                     
                           45zzk.
                        
                        
                           
                              32009 R 0595: Uredba (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil ter o spremembi Uredbe (ES) št. 715/2007 in Direktive 2007/46/ES ter o razveljavitvi direktiv 80/1269/EGS, 2005/55/ES in 2005/78/ES (UL L 188, 18.7.2009, str. 1), kakor je bila popravljena v UL L 200, 31.7.2009, str. 52.“.
                        
                     
         Člen 2
   Besedila Uredbe (ES) št. 79/2009, Uredbe (ES) št. 595/2009, kakor je bila popravljena v UL L 200, 31.7.2009, str. 52, in Uredbe (EU) št. 183/2011 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 1. maja 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (8).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. marca 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 161, 21.6.2012, str. 12.
   
      (2)  UL L 35, 4.2.2009, str. 32.
   
      (3)  UL L 188, 18.7.2009, str. 1.
   
      (4)  UL L 53, 26.2.2011, str. 4.
   
      (5)  UL L 375, 31.12.1980, str. 46.
   
      (6)  UL L 275, 20.10.2005, str. 1.
   
      (7)  UL L 313, 29.11.2005, str. 1.
   
      (8)  Navedena ni nobena ustavna zahteva.